Missatge: Suposa que estàs en un concurs, i et donen l'oportunitat de triar tres portes. Darrere d'una hi ha un cotxe; darrere de les altres, cabres. El cotxe i les cabres se van col·locar a l'atzar abans de l'inici del concurs. Les regles del joc són les següents: Després que triïs una porta, la porta romandrà tancada tota l'estona. El presentador, Monty Hall, que sap què hi ha darrere les portes, obre una de les dues restants, i la porta que obre té una cabre al darrere. Si a les dues restants hi ha cabres, en triarà una a l'atzar. Després que obri una porta amb una cabra, et preguntarà si vols quedar-te amb la que havies triat abans o canviar a la que queda. Per exemple, tries la 1 i t'obre la 3, que té una cabra. Després et diu: "Vols canviar a la porta 2?" Hi surts guanyant canviant?____Nota: qui sàpiga la resposta d'abans que no l'escrigui directament, o que la posi en blanc, i deixi pensar una mica els altres, gràcies  Nota 2: se suposa que se vol guanyar el cotxe, no la cabra

Resposta: La decisió que dóna major probabilitat de guanyar el cotxe és canviar d'opció sempre. Si en principi havies escollit la porta amb el cotxe (1/3 de probabilitat) després triaràs una cabra i no t'enduràs res. Si havies triat una cabra (2/3) de probabilitat, el presentador et dirà on està l'altra cabra i si canvies t'enduràs el cotxe. Així doncs, hi ha una probabilitat de 2/3 de guanyar el cotxe.